চুনারুঘাট প্রতিনিধি ॥ বিনামূল্যে চিকিৎসা সেবা দেওয়া ও নেওয়ার মধ্য দিয়ে বাংলা নতুন বছর ১৪২৩ বরণ করলেন ৩৫ জন চিকিৎসক ও ৭ সহস্রাধিক শিশু, নারী-পুরুষ। পহেলা বৈশাখ গত বৃহস্পতিবার দিনভর চুনারঘাট উপজেলার বালিয়াড়ি গ্রামে বিনামূল্যের এ চিকিৎসা সেবা কার্যক্রম পরিচালিত হয়। বঙ্গবন্ধু শেখ মুজিব মেডিকেল বিশ্ববিদ্যালয়ের নাক, কান ও গলা বিভাগের চেয়ারম্যান অধ্যাপক ডাঃ কামরুল হাসান তরফদারের নেতৃত্বে গঠিত ৩৫ জনের চিকিৎসক দল এ সেবায় নিয়োজিত ছিলেন। চিকিৎসকদের মধ্যে বিভিন্ন বিভাগের ৭ জন বিশেষজ্ঞ ছিলেন। সকাল ৯টায় মেডিকেল ক্যাম্প শুরু হলেও সূর্য উঠার পর থেকেই উপজেলার বিভিন্ন এলাকা থেকে চিকিৎসা সেবা নিতে আসা লোকজন বালিয়াড়ি গ্রামে ভীড় জমান। ক্যাম্পে ব্যবস্থাপত্র প্রদানের পাশাপাশি বিনামূল্যে ওষুধও বিতরণ করা হয়। এ ছাড়া প্রয়োজনীয় অস্ত্রোপচারও ...